अटाली में चुनाव टालने को चुनाव आयोग भेजा पत्र
पंचायतचुनाव का दोबारा बिगुल बजने के साथ एक बार फिर गांव की चौपालों पर गर्म चाय की चुश्कियों के साथ चुनावी चर्चाएं तेज हो गई हैं। दूसरी तरफ अटाली में एक समुदाय के लोगों ने पंचायत चुनाव माहौल शांत होने तक टालने की मांग चुनाव आयोग से की है। डीसी राज्य निर्वाचन आयोग को लेटर भेजा है। अटाली गांव निवासी इशाक नंबरदार के अनुसार गांव में 25 मई 2015 को दंगा होने के कारण एक समुदाय के लोग गांव से पलायन कर चुके हैं। उनका आरोप है कि अधिकारियों ने जान बूझकर चुनाव कराने की तारीख घोषित की है। गांव में हुए झगड़े के कारण अब एक समुदाय के लोग यहां आने को तैयार नहीं हैं तो वे चुनाव में भागीदारी नहीं कर पाएंगे। ऐसे में उनका वोट डालने का अधिकार खत्म हो जाएगा। इशाक के अनुसार गांव में करीब 4 हजार वोट हैं जबकि एक समुदाय की ही करीब 500 वोट हैं। ये सभी वोटर अपने मत का प्रयोग नहीं कर पाएंगे। इसलिए उनकी मांग है कि जब तक उनका मामला पूरी तरह से निपट नहीं जाता तब तक गांव में चुनाव नहीं होना चाहिए। फरीदाबाद में पहले चरण में 10 जनवरी को मतदान होगा। चुनाव की घोषणा का बेसब्री से इंतजार कर रहे उम्मीदवार फिर से मतदाताओं को रिझाने के लिए अपने घर से निकल पड़े हैं। चुनाव की घोषणा के साथ ही ग्रामीण इलाकों में आदर्श आचार संहिता भी लागू हो गई है। अब गांव में कोई नया विकास कार्य शुरू नहीं होगा। जो काम पहले से चल रहे हैं, वहीं चलते रहेंगे।
फिरसौ रुपए की पर्ची
चुनावआयोग ने सभी प्रकार की एनओसी दोबारा जमा कराने के आदेश दिए हैं। इसलिए बैंक समेत बिजली बोर्ड के दफ्तरों में इस समय भीड़ जमा हो रही है। एक उम्मीदवार रतन सिंह ने बताया कि बिजली बोर्ड फिर से 100 रुपए की पर्ची काट रहा है जबकि इससे पहले ली गई एनओसी के लिए वे 100 रुपए दे चुके हैं। यह गलत है। रतन सिंह ने मौके पर बैठे कर्मचारियों का विरोध किया लेकिन बात नहीं बनी। काफी उम्मीदवार भीड़ 100 रुपए की पर्ची काटे जाने से परेशान हैं लेकिन मजबूरी में एनओसी लेनी पड़ रही है।
25 जुलाई को हो गया था कार्यकाल पूरा
गांवमें सरपंच, पंच, ब्लॉक समिति जिला परिषद सदस्यों का कार्यकाल 25 जुलाई को पूरा हो गया था। गांव में कामकाज प्रभावित हो, इसके लिए प्रशासक नियुक्त कर दिए गए थे। इसके बाद इन विभिन्न पदों के लिए खड़े होने वाले उम्मीदवारों ने चुनाव की तैयारी शुरू कर दी थी। इससे पहले मतदान 4 अक्टूबर को होना था लेकिन प्रदेश सरकार द्वारा नए नियम बनाने के चलते चुनाव टल गए थे।
^हम चुनाव की तैयारियों में जुटे हैं। नामांकन के लिए स्थान तय किए जा चुके हैं। सभी अधिकारियों से कहा है कि नामांकन करने वालों के पत्र ठीक प्रकार से जांच करें और यदि उसमें गलती है तो उसे सुधार दें। चुनाव निष्पक्ष शांतिपूर्ण तरीके से होंगे। -डॉ.चंद्रशेखर खरे, डीसी, फरीदाबाद।
hin_Deva hin_Deva hin_Deva hin_Deva hin_Deva hin_Deva hin_Deva